Arild Eik

Arild Eik (født 16. september 1943, død 6. mars 2009) var en norsk bistandsarbeider og diplomat.Anne Lund, Arild Eik, nekrolog i Aftenposten den 19. mars 2009. "For sitt virke ble  Arild  Eik i 1995 utnevnt til ridder 1. klasse av St. Olavs Orden og i 2002 til kommandør av Den Kgl. Norske Fortjenstordenen."

Han begynte å jobbe for Direktoratet for utviklingssamarbeid (Norad) i 1971 og ble stasjonert i Tanzania i 1973 på en tid da der var tre NORAD-ansatte tilsatt. Eik ble samtidig norsk visekonsul i byen og var med på å i 1975 etablere den nye Norges ambassade i Dar-es-Salaam.  Fra 1982 til 1986 var han utstasjonert i Botswana. Han var steget til avdelingsdirektør i da han i 1992 ble utnevnt til ambassadør til Tanzania, stasjonert ved Norges ambassade i Dar-es-Salaam som i samme slengen ble samlokalisert med Norads tilstedeværelse i byen og Eik ble også Norads stedlige representant. Ambassaden var på denne tide Norges største med sine litt over femti ansatte.Mariann Nordstrøm, Ambassade og bistand under samme tak i Aftenpostens morgenutgave den 28. februar 1993. Han ble også sideakkreditert som ambassadør til Kampala i Uganda, Victoria på Seychellene, Lilongwe i Malawi, Antananarivo på øya Madagaskar. I 1996 figurerer han som fungerende direktør for NORAD og i 1997 som assisterende direktør. Fra 1998 var han sendemann til Norges ambassade i Harare, Zimbabwe med sideakkreditering til Gaborone i Botswana, Port Louis på Mauritius.  Fra 2002 var han ambassadør til Norges ambassade i Kuala Lumpur i Malaysia, med sideakkreditering til Bandar Seri Begawan i Brunei. Han var der til 2007. Han ble i 1995 utnevnt til ridder av 1. klasse av St. Olavs Orden og 2002 til kommandør av Den Kongelige Norske Fortjenstorden.

 Referanser 

Kategori:Norske bistandsarbeidere
Kategori:Norges ambassadører til Brunei
Kategori:Norges ambassadører til Madagaskar
Kategori:Norges ambassadører til Malaysia
Kategori:Norges ambassadører til Malawi
Kategori:Norges ambassadører til Seychellene
Kategori:Norges ambassadører til Tanzania
Kategori:Norges ambassadører til Uganda
Kategori:Norges ambassadører til Zimbabwe
Kategori:Riddere av 1. klasse av St. Olavs Orden